Deg yixef-a awal yella-d ɣef snat n tɣawsiwin icudden ɣer leqdic-nneɣ : Tugna akk d usenṭeḍ deg wungal Nayla. Deg tazwara, newwi-d awal ɣef wayen icudden ɣer tugna sumata. Nwala dakken aṭas n leqdic i d-yellan ɣef temlilit ger tugna akk d tira anda yal yiwen acu n rray i d-yewwi. Llan wid-ak id-yenna-n dakken sin leṣnaf-agi n tẓuri ur zmiren ara ad d-mlilen acku yal yiwen yesɛa abrid-is. Maca llan wiyad id dyenna-n tella-d tegmat gar-asen.Tagmat-agi id-yellan ger tugna d tira dayen tufrar-d deg wungal Nayla n Brahim Tazaɣart. Aṭas n tugniwin i d-yellan deg wungal-a, gar-asent tajmaɛt, asif, akk d yiḥizi n yima. Nwala daɣen amek i d-yella uɛeddi seg tugna ar tira deg wungal Nayla. Amaru d win id-yewwin aṭas n tugniwin yellan deg tmetti taqbaylit.